Στράτος Παπουτσέλης

Ο Ευστράτιος (Στράτος) Παπουτσέλης είναι Έλληνας πρώην διαιτητής ποδοσφαίρου.

Γεννήθηκε στην Αγιάσο της Λέσβου, όπου και μεγάλωσε. Είναι υπάλληλος του ΟΤΕ. Ως διαιτητής, ήταν μέλος του Συνδέσμου Διαιτητών Λέσβου. Μπήκε για πρώτη φορά στους πίνακες της Α΄ Εθνικής το καλοκαίρι του 1996, εν όψει της νέας αγωνιστικής περιόδου 1996-97.http://www.contra.gr/Longread/derby/h-nuxta-poy-allakse-to-ellhniko-podosfairo.3949603.html

Λίγους μήνες μετά, στις 8 Δεκεμβρίου 1996, ήταν διαιτητής στο μεγάλο ντέρμπυ Ολυμπιακού - Παναθηναϊκού στο Καραϊσκάκη. Η λανθασμένη απόφασή του να δώσει πέναλτυ υπέρ του Ολυμπιακού σε ανατροπή του Ίλια Ίβιτς από τον Γιάννη Καλλιτζάκη που έγινε έξω από την περιοχή προκάλεσε θύελλα διαμαρτυριών από τους οπαδούς και τη διοίκηση των «πρασίνων». Ο Παναθηναϊκός εξέδωσε ανακοίνωση όπου ανέφερε:

«Τώρα εξηγούνται όλα όσα λέγονταν και γράφονταν πριν αρχίσει το πρωτάθλημα και ποιοι ήταν οι στόχοι των δήθεν εξυγιαντών της διαιτησίας. Αλλά αντί να δολοφονούν κάθε Κυριακή το ελληνικό ποδόσφαιρο, ας δώσουν τουλάχιστον τον τίτλο στον Ολυμπιακό από τώρα με νομοθετικό διάταγμα».http://www.contra.gr/Longread/derby/h-nuxta-poy-allakse-to-ellhniko-podosfairo.3949603.html

Στην ανακοίνωση αυτή απάντησε η «Θύρα 7» του Ολυμπιακού υπενθυμίζοντας ευνοϊκές διαιτησίες υπέρ του Παναθηναϊκού τα αμέσως προηγούμενα χρόνια.http://www.contra.gr/Longread/derby/h-nuxta-poy-allakse-to-ellhniko-podosfairo.3949603.html

Μετά τη διαιτησία του στο ντέρμπυ, ο Παπουτσέλης διαγράφηκε από τους πίνακες της Α΄ Εθνικής, αλλά ακριβώς ένα χρόνο μετά, τον Δεκέμβριο του 1997, επανήλθε με απόφαση του τότε αρχιδιαιτητή Βασίλη Βουράκη.

Παραπομπές

Κατηγορία:Έλληνες διαιτητές ποδοσφαίρου